Loojang (film 2018)

"Loojang" (ungari keeles "Napszállta", ingliskeelne pealkiri "Sunset") on 2018. aastal linastunud Ungari-Prantsuse koostööfilm, mille lavastas László Nemes, kellel on see juba teine täispikk film. 

Film esilinastus 2. septembril 2018 75. Veneetsia filmifestivalil ja sai FIPRESCI auhinna. Filmi näidati ka 2018. aasta Toronto rahvusvahelisel filmifestivalil. "Loojang" valiti Ungarit esindama 91. Oscarite jagamisele, kuid ei osutunud nomineerituks. Eestis esilinastus "Loojang" PÖFFil<ref>ps://2018.poff.ee/filmid/415004</r</ref>.

Sisu 
Filmi tegevus leiab aset 1913. aastal Austria-Ungari pealinnas Budapestis. Majandus kasvab ja moes on laiad peenepitsilised daamikübarad. Kõige kuulsam ja nooblim Leiteri kübaratöökoda valmistub tähistama oma 30. tegutsemisaastat. Ootamatult astub kontorisse keegi Irisz Leiter (Julia Jakab), kes esitleb end segastel asjaoludel hukkunud äri asutajate tütrena. Uuele omanikule Oszkár Brillile (Vlad Ivanov) taoline ootamatu sissetung ei meeldi ning ta püüab Iriszest lahti saada. Irisz kuuleb, et kusagil Budapestis elab ja tegutseb ka tema ammu kadunud vend, ning ta asub Kalmanit otsima linna kuritegelikust ja anarhistlikust allilmast. See on tume paheliste aristokraatide, revolutsionääride ja seksuaalsadistide maailm, mis ka Iriszt üha sügavamale endasse tõmbab.

Viited

Välislingid 
 [treiler]

Ungari filmid
2018. aasta filmid